De Schtäiner isch em Ääschme siin tröie suuffkumpaan. D tröii isch aber uf beede siite. Er hät vor vile jaar müesen en proschpäkt mache für d polizei und isch bi dère gglägehäit uf der Ääschme gschtoosse. D beschprächige händ seriöös im Ääschme siim büro aagfange und glii emaal i der Iwonn-Baar ggändet - weniger seriöös. Sider gid äis glaas em andere d hand - wie de Schtäiner wüür säge. Aber käine miech em andere de voorwurff, er verläit en zum trinke. Das wèèr uggrächt. Bäidersiits.